Mavlono Mehnatiy
Mavlono Mehnatiy (XV–XVI asr) – fors-tojik tilida ijod qilgan xurosonlik shoir. Nomi “Majolis un-nafois”ning uchinchi majlisida tilga olinadi.Alisher Navoiy uning endi tanilayotgan shoir ekanligini, lekin hali oʻzini koʻrmaganligini aytib, quyidagi matlaʼsini keltiradi: Sahar chu boʻi xud on moh dar niqob girift, Figʻon zi xalq baromad, ki “oftob girift”. (Mazmuni: Sahar chogʻi ul oy yuziga niqob tortganida, xalq orasida quyosh tutildi, deya figʻon koʻtariladi).